Audun Østerås

Audun Erling Østerås (født 1947) er en norsk tidligere rådmann og politiker (Sp).

Han er utdannet siviløkonom fra NHH fra 1972 og handelslærereksamen ved NHH 1973. Han har drevet gård i 20 år og undervist i den videregående skolen i 10 år. Østerås var rådmann i Høylandet kommune 1987–1994, fylkesrådmann i Nord-Trøndelag fylkeskommune 1994–2003 og administrasjonssjef i fylkeskommunen 2003–2008.

Han var medlem av Høylandet kommunestyre 1976–1983, i én periode som varaordfører, og medlem av Nord-Trøndelag fylkesting 1978–1987. Østerås har vært styremedlem ved Riksteatret og Sparebanken Midt-Norge samt styreleder ved Namdals folkehøgskole.

 Referanser 

Kategori:Sp-politikere i Nord-Trøndelag
Kategori:Lokalpolitikere i Høylandet
Kategori:Rådmenn
Kategori:Norske bønder
Kategori:Norske lektorer
Kategori:Norske siviløkonomer fra NHH
Kategori:Personer fra Høylandet kommune
Kategori:Fødsler i 1947